**Anne Karin Brokhaug** (født Dahlmo i Ørnes 5. september 1945, død i Trondheim 12. april 2001) var sykepleier og tillitsvalgt, nestleder og forbundsleder i Norsk Sykepleierforbund i mange år. Hun var direktør på Orkdal Sanitetsforening Sykehus fra 1996 til sin død.

Liv og levnet
-------------

### Oppvekst og utdanning

Brokhaug var født Dahlmo 5. september 1945 og vokste opp i Ørnes. Hun var i oppveksten med i speiderbevegelsen og ble speiderleder. Hun kom til Trondheim i 1965. Hun ble ferdig utdannet sykepleier fra Røde Kors i Trondheim i 1968. I 1992-1994 tok hun studier i helse- og sosialarbeid ved Trondheim Økonomiske Høgskole.

### Yrkeskarriere

Etter sykepleierutdannelsen arbeidet hun ved Trøndelag psykiatriske sykehus og deretter som vanlig sykepleier på Regionsykehuset i Trondheim (RiT) Fra 1973 til 1976 hadde hun permisjon på grunn av tillitsverv og fra 1976 til 1983 var hun hygienesykepleier ved RiT når hun igjen hadde permisjon som tillitsvalgt. Fra 1992 til 1994 var hun tilbake ved RiT. Fra 1994 til 1996 var hun klinikkoversykepleier på kvinne/barn klinikken ved RiT.

Brokhaug ble i 1996 utnevnt til direktør for Orkdal Sanitetsforening Sykehus og hadde stillingen til hun ble syk i av kreft i 1999.

### Tillitsverv og engasjement

I 1972 ble hun den første hovedtillitsvalgte i Norsk Sykepleierforbund på heltid og var det til 1976. Hun var fylkesleder for Sør-Trøndelag avdeling av Norsk Sykepleierforbund fra 1979 til 1981. I 1979 ble hun valgt inn i forbundsstyret i NSF. Fra 1981 til 1987 var hun nestleder i Norsk Sykepleierforbund og i 1987 ble hun valgt til leder for Norsk Sykepleierforbund. Hun var forbundsleder frem til 1992. Hun hadde da vært ukependler til Oslo i 9 år. Fra 1989 var hun styremedlem i Akademikernes Fellesorganisasjon.[]

Brokhaug var en av initiativtagerne til og leder for stiftelsen Kvinner Viser Vei fra den ble stiftet i 1992 til 1998. Hun ble også medlem av Rotary som var regnet som en mannsbastion og var en herreklubb i 84 år.

### Ettermæle

Etter hennes død ble det sagt om henne:

> Anne Karin var ikke den som fremhevet sin egen person, men som hele sitt voksne liv kjempet for saker hun trodde på. ... Hun var ikke opptatt av de store ord, men av handling. Gjennom engasjement og handlekraft ble hun en kvinne som viste vei. 
> 
> 
> Anne Karin har gjennom sine lederposisjoner synliggjort at en leder kan oppnå resultater ved å prioritere utvikling av og tillit til medarbeidere kombinert med samhandling. I lys av dette bør Anne Karin være en rollemodell for alle ledere.
> 
> 
> Nekrolog av Anne-Karin Nygård og Wenche Giæver (kollegaer fra Norsk Sykepleierforbund
> 
> 

> En fargerik, vidtfavnende, uredd, visjonær og inspirerende person har forlatt oss. ... Som leder i en stor organisasjon står man alltid på skuldrene til sine forgjengere. Anne Karin tok med seg det beste av historien, men initierte en utvikling og la et fundament som vi fortsatt arbeider etter - og drar nytte av.
> 
> 
> På vegne av tillitsvalgte, ansatte og venner i Norsk Sykepleierforbund, Bente G. H. Slaatten, forbundsleder
> 
>

Noter
-----

**Type nummerering**
1. ↑   Et par bøker oppgir at hun er født i Mo i Rana, men øvrige referanser er samstemmige om Ørnes og ser ut til å ha snakket med henne. Ørnes er derfor brukt i artikkelen som føde- og oppvekststed.

Referanser
----------

1. 1 2  Bente G. H. Slaatten (4. mai 2001). «Dødsfall. Anne Karin Brokhaug». *Adresseavisen 2001.05.04*. *Adresseavisen 2001* **(norsk)**. s. 15. Besøkt 21. september 2019.
2. 1 2  Anne-Karin Nygård og Wenche Giæver (4. mai 2001). «Anne Karin Brokhaug». *Aftenposten 2001.05.04*. *Aftenposten 2001* **(norsk)**. s. 11. Besøkt 21. september 2019.
3. 1 2 3 4  Anne-Karin Nygård og wenche Giæver (2. mai 2001). «Anne Karin Brokhaug er død». *Dagsavisen 2001.05.02*. *Dagsavisen 2001* **(norsk)**. s. 43. Besøkt 21. september 2019.
4. 1 2 3  NTB (20. juni 1987). «Anne Karin Brokhaug ny sykepleier-leder». *Tromsø 1987.06.20*. *Tromsø 1987* **(norsk)**. s. 17. Besøkt 21. september 2019.
5. ↑  «Dødsannonse». *Aftenposten 2001.04.18*. *Aftenposten 2001* **(norsk)**. 18. april 2001. s. 10. Besøkt 21. september 2019.
6. 1 2  Anonym (2. september 1995). «Gratulerer». *Adresseavisen 1995.09.02*. *Adresseavisen 1995* **(norsk)**. s. 9. Besøkt 21. september 2019.
7. 1 2 3 4 5 6 7 8 9 10 11 12 13 14  Asbjørn Lindmo (5. oktober 1996). «Utfordring ingen hindring». *Adresseavisen 1996.10.05*. *Adresseavisen 1996* **(norsk)**. s. 9. Besøkt 21. september 2019.
8. ↑  «BROKHAUG, Anne Karin». *Hvem er hun?*. Cappelen. 1989. s. 56. ISBN 8202116759.
9. ↑  «Brokhaug, Anne Karin». *Aschehoug og Gyldendals store norske leksikon. 14 : Supplement 1989*. Oslo: Kunnskapsforl. 1989. ISBN 8257303224.
10. ↑  Per Ø. Jevne (7. august 1999). «Sykt sceneskifte». *Adresseavisen 1999.08.07*. *Adresseavisen 1999* **(norsk)**. s. 10-11. Besøkt 21. september 2019.
11. ↑  Anonym (25. oktober 1996). «Brokhaug ny OSS-direktør». *Adresseavisen 1996.10.25*. *Adresseavisen 1996* **(norsk)**. s. 11. Besøkt 21. september 2019.
12. ↑  Storli, Liv Turid; Lid, Berta Styve; Haarstad, Bente; Sør-Trøndelag; Kvinner viser vei (messe) 1997 Trondheim (1997). «Anne Karin viste vei». *Kvinner viser vei: rapport fra ei messe*. Kvinner viser vei. s. 61-62. ISBN 9788299454018. Besøkt 21. september 2019.
13. ↑  Kvinnenettverk (30. januar 1998). «Ny kvinnesjef». *Adresseavisen 1998.01.30*. *Adresseavisen 1998* **(norsk)**. s. 13. Besøkt 21. september 2019.
14. ↑  Stein Bjøru (18. januar 1997). «Vil innta styrerommene». *Adresseavisen 1997.01.18*. *Adresseavisen 1997* **(norsk)**. s. 10. Besøkt 21. september 2019.
15. ↑  Hans Kringstad (2. januar 1998). «TØFT å satse på en karriere». *VG 1998.01.02*. *VG 1998* **(norsk)**. s. 14-15. Besøkt 21. september 2019.

Kilder
------

* Hvem Hva Hvor 1993 side 121
* Aftenposten Morgen 4. mai 2001